Evroazija

Evroazija je naziv za zemljinu masu na kojoj se nalaze kontinenti Evropa i Azija. Geografski, Evroazija se može smatrati kontinentom. Nalazi se na sjevernoj polulopti i uglavnom na istočnoj hemisferi. Omeđena je Atlantskim okeanom na zapadu, Tihim okeanom na istoku, Arktičkim okeanom na sjeveru, i Afrikom, Sredozemnim morem, Tihim i Indijskim okeanom na jugu.
Prostire se na oko 55.000.000 km2 ili na oko 36,2% od ukupne površine Zemlje. Na kontinentu živi oko 5.0 milijardi ljudi, što je oko 72% od ukupnog broja stanovnika planete. Prvi ljudi su je naselili prije 60.000 do 125.000 godina.

Podjela Evroazije na zasebne kontinente, Evropu i Aziju, potiče od starih Grka. Kroz historiju, granica Evrope i Azije se postavljala na različitim mjestima, ali danas se smatra da ide niz planinsko gorje Ural, rijeku Ural i Kavkaz.

Izraz Eurazija je najviše u upotrebi u Rusiji počev od vremena Sovjetskog saveza, jer se Rusija ne smatra ni posve evropskom, a ni azijskom zemljom.

 Pojam 
Gledajući fizički, Evroazija je jedan kontinent. Međutim, koncepti Evrope i Azije kao različitih kontinenata datiraju još iz antičkog doba a granice koje ih razdvajaju su geološki proizvoljne iako se planina i rijeka Ural i gorje Kavkaz uzimaju kao glavne granice između ova dva dijela Evroazije. 
Evroazija je povezana sa Afrikom preko Sueskog kanala pa se ponekad zbog toga Evroazija u kombinaciji sa Afrikom tretira kao superkontinent Afrika-Evroazija.Superkontinent Afrika-Evroazija

 Historija 
Evroazija je bila dom mnogih antičkih civilizacija, uključujući i one sa sjedištem u Mezopotamiji i dolini Inda.

Put svile simbolizira trgovinu i kulturnu razmjenu povezivajući evroazijske kultura kroz historiju. Tokom posljednjih desetljeća razvila se ideja o većoj Evroazijskoj historiji, s ciljem da se istražuju genetske, kulturne i jezičke relacije između evropskih i azijskih antičkih kultura, koja se još odavno smatraju različitim.

 Korištenje termina 

Antički Grci su klasifikovali Evropu (ime izvedeno od naziva mitološke feničanske princeza Evrope) i Aziju (naziv izveden iz grčke mitologije) kao zasebne "zemlje". 
Međutim linija razgraničenja između ova dva kontinenta je još uvijek dio rasprave. Da li depresija Kuma-Manych ili planinski lanac Kavkaz čine granicu na jugoistoku je još uvijek sporno, da li je onda Elbrus najviši vrh Evrope a ne Mont Blanc? 
Pa ipak je većina prihvatila rješenje koje je definisao Philip Johan von Strahlenberg u 18. vijeku po kojem granica između ova dva kontinenta ide duž Egejskog mora, Dardanela, Mramornog mora, Bosfora, Crnog mora, depresije Kuma-Manych, Kaspijskog mora, rijekom Ural i naposljetku planinom Ural.

Termin Evroazija se također ponekad koristi u geopolitičke svrhe, pogotovo kada je riječ o organizacijama ili poslovima vezanim za postsovjetske države, naročito Rusiju, centralnoazijske republike kao i republike Zakavkazja. Istaknuti primjer upotrebe ovog termina je u slučaju Evroazijske ekonomske zajednice, organizacije koja uključuje Kazahstan, Rusiju i neke od njihovih susjeda, sa sjedištem organizacije u Moskvi, i Astani, glavnom gradu Kazahstana.

Riječ Evroazija se npr. često koristi u Kazahstanu kod opisivanja lokacije. Brojne institucije u toj zemlji imaju ovaj termin u svom nazivu poput: L. N. Gumilev evroazijski nacionalni univerzitet,L. N. Gumilev evroazijski nacionalni univerzitet  Pristupljeno 22. juna 2015. Evroazijski medijski forum,Evroazijski medijski forum  Pristupljeno 22. juna 2015. Evroazijska razvojna banka,Evroazijska razvojna banka  Pristupljeno 22. juna 2015. ili Evroazijska banka.Evroazijska banka  Pristupljeno 22. juna 2015.

 Također pogledajte 
 Azija
 Evropa

 Reference 

Kategorija:Kontinenti
Kategorija:Superkontinenti
Kategorija:Istočna hemisfera